Bir gün (Əhməd Cavad)
Hicranlar, ələmlər, tufanlar içrə 
Qısıq bir səs kimi eləcəyəm bən! 
Böyle göz yaşıyla keçən ömrümün 
Sonunda bir acı güləcəyəm bən! 

Eşqimin ne imiş bilməm günahı? 
Yıxıldı qəlbimin istinadgahı. 
Nəsibim olsa da dünyanın ahı,
Bir gün göz yaşımı siləcəyəm bən!

Yaxında didarın nəsib olmasa, 
Ümidsizlik bəni düşürməz yasa! 
Alaraq əlimə dəmirdən əsa 
Bir gün hüzuruna gələcəyəm bən!

Tutuldum tufana, sarıldım sana,
Sən ey qırıq qələm, gəl bir tüğyana! 
Dözmək güc olarsa böylə hicrana, 
Səninlə dərdimi böləcəyəm bən!..
XX əsrin şeirləri